Det opprinnelige batteriet bestod av tre 15 cm Armstrongkanoner, som hadde standplasser der hvor de tre øverste plassene i batteriet finnes i dag. Disse kanonene ble bemannet klokken 0007 natten til 9. april og deltok i beskytningen av «Blücher» og «Lützow» med ca. 22-23 skudd. Kanonene ble beholdt av tyskerne fram til 1944, da de ble sendt ut av landet. Tyskerne sprengte ut en fjerde standplass, men de fire erstatningskanonene var ennå ikke levert da krigen sluttet.